Fran Escribá

Francisco "Fran" Escribá Segura (s. 3. toukokuuta 1965 Valencia, Espanja) on espanjalainen jalkapallovalmentaja. Marraskuusta 2022 lähtien hän on toiminut Zaragozan päävalmentajana.

 Valmentajaura 
Vuonna 2004 Escribá aloitti yhteistyön Quique Sánchez Floresin kanssa, jonka apuvalmentajana hän toimi usean kauden ajan yhteensä neljässä eri seurassa. He aloittivat valmentamisen Getafesta, josta he päätyivät Valencian kautta Benficaan. Viimeisen kerran yhdessä he valmensivat Atlético Madridia kaudella 2010–2011, jonka jälkeen Escribá päätti aloittaa oman päävalmentajauransa.Ojalá algún día entrene al Atlético El Mundo Deportivo. Viitattu 27.6.2015. 

12. kesäkuuta 2012 hänet nimettiin Elchen päävalmentajaksi, joka pelasi maan toiseksi korkeimmalla sarjastasolla Segunda Divisiónissa.Fran Escribá entrenará al Elche la próxima temporada AS. Viitattu 27.6.2015.  Jo heti ensimmäisen kautensa päätteeksi hän onnistui johdattamaan joukkueen maan pääsarjaan Primera Divisióniin 25 vuoden tauon jälkeen.El Elche, de Primera Diario Información. Viitattu 27.6.2015.  29. toukokuuta 2013 hän solmi seuran kanssa kahden vuoden jatkosopimuksen.Fran Escribá renueva con Elche por dos temporadas Super Deporte. Viitattu 27.6.2015. 

26. kesäkuuta 2015 Escribá teki kolmivuotisen sopimuksen madridilaisseura Getafen kanssa.Fran Escribá ya es técnico azulón Marca. Viitattu 27.6.2015.  Joukkueen peliesitykset Escribán alaisuudessa olivat heikohkoja ja 12 ottelun voitottoman putken myötä Getafe vajosi liigan putoamisviivan alapuolelle. Seurajohto erotti Escribán huhtikuussa 2016, kun kautta oli jäljellä kuusi kierrosta.Fran Escribá deja de ser entrenador del Getafe Marca. Viitattu 19.4.2016. 

Elokuussa 2016 Escribásta tuli Villarrealin päävalmentaja vain viikkoa ennen kauden 2016/17 alkua.Fran Escriba named to coach Villarreal ESPN. Viitattu 20.8.2016.  Escribán debyyttiottelussa Villarreal hävisi Mestarien liigan karsintojen ensimmäisen osaottelun AS Monacoa vastaan kotonaan 1–2.Brasilialaistähden maali debyyttiottelussa ei auttanut Villarrealia – Monaco tarrasi lohkopaikkaan SuomiFutis. Viitattu 20.8.2016.  Eurooppa-liigassa Villarreal voitti Escribán alaisuudessa lohkonsa, mutta putosi jo pudotuspelien ensimmäisellä kierroksella AS Romaa vastaan. Espanjan liigassa Villarreal pelasi tasaisen ja vahvan kauden sijoittuen lopulta viidenneksi. Kauden jälkeen Escribá teki vuoden jatkosopimuksen Villarrealin kanssa.Fran Escriba prolongé sur le banc de Villarreal L'Equipe. Viitattu 25.5.2017.  Escribá sai kuitenkin potkut seurasta jo syyskuussa 2017. Viimeisessä ottelussaan hänen valmentamansa Villarreal kärsi 4–0 tappion Getafelle.Escribá, despedido! Sport.es. Viitattu 11.3.2019.

Maaliskuun alussa 2019 Escribásta tuli La Ligan putoamiskamppailuun vajonneen Celta Vigon päävalmentaja.Fran Escribá sustituye a Cardoso en el banquillo del Celta Marca. Viitattu 11.3.2019.  Escribá pelasti Celtan putoamiselta kaudella 2018/19. Uusi kausi alkoi kuitenkin aiemman tapaan heikosti ja putoamisviivan alapuolelle juuttunut Celta erotti Escribán marraskuussa 2019.Official: Celta Vigo sack Fran Escriba Marca. Viitattu 24.11.2019. 

Helmikuussa 2021 Escribá palasi Elchen päävalmentajaksi.Escribá, el regreso del ídolo para el más difícil todavía Mundo Deportivo. Viitattu 14.12.2021.  Hän pelasti Elchen putoamiselta niukasti, kun joukkue voitti kauden viimeisessä ottelussa Athletic Bilbaon.El Elche se salva tras fallar el Huesca, que acompaña al Valladolid a Segunda La Vanguardia. Viitattu 14.12.2021.  Escribán toinen pesti seurassa päättyi potkuihin marraskuun lopulla 2021, kun Elche oli vajonnut La Ligassa jälleen putoamiskamppailuun.OFICIAL Fran Escribá Elche CF. Viitattu 14.12.2021. 

Marraskuussa 2022 Escribá palasi valmennustehtäviin Segundan häntäpäähän vajonneen Real Zaragozan päävalmentajana.Fran Escribá, nuevo entrenador del Real Zaragoza

 Lähteet 

 Aiheesta muualla 
 Fran Escribá valmentajauran tilastot BDFutbol-sivustolla 

Luokka:Espanjalaiset jalkapallovalmentajat
Luokka:Vuonna 1965 syntyneet
Luokka:Elävät henkilöt